Гали Динмөхәммәтов

Гали Динмөхәммәтов (Гали Афзалетдин улы Динмөхәммәтов, ,  — , ) – дәүләт эшлеклесе, 1937-1938 елларда ТатҮБК рәисе вазыйфаларын башкаручы, 1938-1951 елларда ТАССР Югары шурасы президиумы рәисе.

 Тәрҗемәи хәле 
1892 елда Аксубай районы Яңа Ибрай авылында туган. Ятим калып, 8 яшеннән батраклыкка яллана. 13 яшендә авылны ташлап китәргә мәҗбүр була. Уралда, Себердә (Чиләбе, Омск, Бодайбо) эшләп йөри. 1916 елда  хәрби хезмәткә алына. Ватандашлар сугышында катнаша. 1920 елда фиркагә кабул ителә.

 Хезмәт юлы 
 1921 елда Якутиягә фирка эшен оештырырга җибәрелә.
 1923 елда  фирка Тум губерна комитетында татар бүлекчәсе сәркатибе.
 1926-1930 РКП (б) үзәк комитетында татар-башкорт бюросы җаваплы сәркатибе.
 1929-1931 Мәскәүдә марксизм-ленинизм курсларында укый.
 1932 елдан Башкортстан АССРда фирка өлкә комитетында шура-фирка контроле комиссиясе рәисе.
 1935 елдан Омск өлкәсендә фирка эшендә.
 1936 елдан Татарстан АССРга җибәрелә. 1937 елның сентябренда ТатҮБК рәисе вазыйфаларын башкаручы итеп сайлана. 1938 елда Татарстан АССР Югары шурасына депутат булып сайлана, аннары гомеренең азагына хәтле ТАССР Югары шурасы президиумы рәисе булып эшли.

 Бөек Ватан сугышы елларында 
 1942 елдан барлык фронтларның сәяси бүлекләре каршында татар телендә газеталар чыгара башлауга булышлык итә.
 1942 ел башыннан хәрәкәттәге Кызыл гаскәр сугышчыларына һәм хәрби башлыкларга бүләкләр җыю буенча республика комиссиясен җитәкли. Калинин фронтына бүләкләр илтеп кайта.
 1943 елда Орел өлкәсенең туздырылган хуҗалыгын аякка бастыру, төзекләндерү өчен Татарстан АССРдан ярдәм оештыра: төзелеш материаллары, кием, азык-төлек, акча, терлек, авыл хуҗалыгы кораллары җибәрелә. 
 1945 елның февраленән ТАССРның 25 еллыгына әзерлек йөзеннән Казан урамнарын төзекләндерү эшен башлап җибәрә.

 Бүләкләре, мактаулы исемнәре 
 Ленин ордены, 3 мәртәбә.
 «1941-1945 еллардагы  Бөек Ватан сугышында фидакяр хезмәт өчен» медале

 Чыганаклар 
Татарский энциклопедический словарь. — Казан: Институт Татарской энциклопедии АН РТ, 1998.

 Сылтамалар 
  ТР Дәүләт  шурасы рәсми сайты 

 Искәрмәләр 

Төркем:Сәясәтчеләр
Төркем:Татар сәясәтчеләре
Төркем:Татарстан парламенты җитәкчеләре
Төркем:ССРБ Югары Шурасының Берлек Шурасында ТАССРдан депутатлар